joelniklaus/EU_Wikipedias huggingface dataset:
Έμπερχαρτ Α΄ του Μπόννγκαου

Ο Έμπερχαρτ Α΄, γερμ. Eberhard I (απεβ. 937) από τον Οίκο των Ετσονιδών ήταν κόμης του Μπόννγκαου, Κέλνταχγκαου, Τσύλπιχγκαου (904-937).

Βιογραφία
Ήταν γιος του Έρενφρητ Α΄ του Μπόννγκαου & Κέλνταχγκαου και της Αντελγκούντε των Παλαιών Γουέλφων, κόρης του Κορράδου Β΄ κόμη της Ωξέρ.

Οικογένεια
Είχε τέκνα:
 Χέρμαν Α΄ απεβ. 948, κόμης του Άουελγκαου (922-948). Γιοί του ήταν οι:
 Έμπερχαρτ Β΄ απεβ. 966, κόμης του Άουελγκαου (948-966).
 Γκότφρητ απεβ. 970, κόμης του Άουελγκαου (966-970).
 Έρενφρητ Β΄ απεβ. π. 970, κόμης του Μπόννγκαου, Κέλνταχγκαου, Τσύλπιχγκαου.
 Ντήτριχ απεβ. πριν το 964, κόμης του Ντρέντε. Επίσης κόμης του Χάμαλαντ στο Ζάλαντ. Νυμφεύτηκε την Αμαλράντα φαν Χάμαλαντ.

Πηγές
 Detlev Schwennicke: Europäische Stammtafeln Band I.2 (1999) Tafel 201

Οίκος των Ετσονιδών
Έρενφρητ Β΄

Ο Έρενφρητ Β΄, γερμ. Erenfred II (απεβ. π. 970) από τον Οίκο των Ετσονιδών ήταν κόμης του Μπόννγκαου, Κέλνταχγκαου, Τσύλπιχγκαου.

Βιογραφία
Ήταν γιος του Έμπερχαρτ Α΄ κόμη του Μπόννγκαου, Κέλνταχγκαου, Τσύλπιχγκαου.

Έγινε κόμης του Κέλνταχγκαου, του Τσύλπιχγκαου (942), του Μπόννγκαου (945) του Χάτουαριεργκαου (947) του Τούμπαλγκαου (948) και του Χούμπελρατ (950). Επίσης της Βελγικής κομητείας Χουύ και επίτροπος (vogt) του αββαείου Στάβελοτ.

Οικογένεια
Νυμφεύτηκε τη Ριχβάρα του Τσύλπιχγκαου και είχε τέκνα:
 Χέρμαν Α΄ απεβ. 996, παλατινός κόμης (δούκας) της Λοθαριγγίας. 
 Έρενφρητ άκμασε το 999, ηγούμενος του αββαείου του Γκόρτσε.

Πηγές
 Detlev Schwennicke: Europäische Stammtafeln Band I.2 (1999) Tafel 201

Οίκος των Ετσονιδών
Χέρμαν Α΄ της Λοθαριγγίας

Ο Χέρμαν Α΄, γερμ. Hermann I (απεβ. 996) o λεπτός, λατ. pusillus από τον Οίκο των Ετσονιδών ήταν παλατινός κόμης (δούκας) της Λοθαριγγίας και κόμης πολλών περιοχών κατά μήκος του Ρήνου, όπως Μπόννγκαου, Κέλνταχγκαου, Τσύλπιχγκαου, κά (945-996).

Βιογραφία
Ήταν γιος του Έρενφρητ Β΄ κόμη του Μπόννγκαου, Κέλνταχγκαου, Τσύλπιχγκαου και της Ριχβάρα του Τσύλπιχγκαου. Αδελφός του ήταν ο Έρεφρητ ηγούμενος του αββαείου του Γκόρτσε. Ήταν ομώνυμος του μεγάλου θείου του Χέρμαν Α΄ αρχιεπισκόπου της Κολωνίας.

Οικογένεια
Νυμφεύτηκε πρώτα τη Χάυλβιχ φον Ντίλινγκεν και έπειτα τη Ντήτμπιρκ της Σουαβίας και είχε τέκνα:
 Έτσο/Έρενφρητ π. 955-1034, παλατινός κόμης (δούκας) της Λοθαριγγίας.
 Χέτσελιν Α΄/Χέτσιλο/Χέρμαν απεβ. 1033, κόμης του Τσύλπιχγκαου.
 Χέρμαν Β΄ στο Κέλνταχγκαου, επίτροπος (vogt) του αββαείου του Ντόιτς.
 Αδόλφος Α΄ απεβ. 1018, κόμης του Κέλνταχγκαου, επίτροπος (vogt) του αββαείου του Ντόιτς.
 Ριχέντσα, ηγουμένη του αββαείου του Νίβελες.

Πηγές
 Gerstner, Ruth, 'Die Geschichte der lothringischen Pfalzgrafschaft (von den Anfängen bis zur Ausbildung des Kurterritoriums Pfalz)', Rheinisches Archiv 40 (Bonn 1941)
 Kimpen, E., ‘Ezzonen und Hezeliniden in der rheinischen Pfalzgrafschaft’, Mitteilungen des Österreichischen Instituts für Geschichtsforschung. XII. Erg.-Band. (Innsbruck 1933) p.1-91.
 Lewald, Ursula, 'Die Ezzonen. Das Schicksal eines rheinischen Fürstengeschlechts', Rheinische Vierteljahrsblätter 43 (1979) p.120-168
 Steinbach, F., ‘Die Ezzonen. Ein Versuch territorialpolitischen Zusammenschlusses der fränkischen Rheinlande’, Collectanea Franz Steinbach. Aufsätze und Abhandlungen zur Verfassungs-, Sozial- und Wirtschaftsgeschichte, geschichtlichen Landeskunde und Kulturraumforschung, ed. F. Petri en G. Droege (Bonn 1967) p.64-81.

Οίκος των Ετσονιδών
Google Pixel

Το Google Pixel είναι μια σειρά ηλεκτρονικών καταναλωτικών συσκευών από την Google που εκτελούν είτε το λειτουργικό σύστημα Chrome OS είτε το λειτουργικό σύστημα Android. Η σειρά συσκευών Pixel περιλαμβάνει το tablet Pixel C, τους φορητούς υπολογιστές και τα smartphone Pixel και μπορείτε να το αγοράσετε μέσω του Google Store ή στα καταστήματα λιανικής πώλησης. Στην Ελλάδα το Google Pixel και το Google Pixel XL μπορούν να αγοραστούν μέσω του καταστήματος Πλαίσιο.

Έξυπνα Τηλέφωνα 
 Pixel
 Pixel XL
 Pixel 2 
 Pixel 2 XL

Τάμπλετ 
 Pixel C

Λάπτοπ (φορητοί υπολογιστές) 
 Chromebook Pixel (2013)
 Chromebook Pixel (2015)
 Pixelbook

Αξεσουάρ

Pixel Buds 
Στο συμβάν υλικού Google του Οκτωβρίου του 2017, παρουσιάστηκε ένα σύνολο ασύρματων ακουστικών μαζί με τα smartphone Pixel 2. Τα ακουστικά είναι σχεδιασμένα για τηλέφωνα με Android Marshmallow ή υψηλότερα και συνεργάζονται με το Google Assistant. Εκτός από την αναπαραγωγή ήχου και την απάντηση σε κλήσεις, τα ακουστικά υποστηρίζουν τη μετάφραση σε 40 γλώσσες μέσω του Google Translate.

Pixelbook Pen 
Παράλληλα με την κυκλοφορία του Pixelbook τον Οκτώβριο του 2017, η Google ανακοίνωσε το Pixelbook Pen, μια γραφίδα που θα χρησιμοποιηθεί με το Pixelbook. Έχει ευαισθησία πίεσης καθώς και υποστήριξη για το Google Assistant. Το στυλό τροφοδοτείται από μια αντικαταστάσιμη μπαταρία AAAA και διατίθεται στην τιμή των 99$.

Pixel
Αδόλφος Δ΄ του Μπεργκ

Ο Αδόλφος Δ΄, γερμ. Adolf IV (απεβ. μετά το 1161) από τον Οίκο του Μπεργκ ήταν κόμης του Μπεργκ (1132-60) και της Άλτενα.

Βιογραφία
Ήταν γιος του Αδόλφου Γ΄, κόμη του Μπεργκ και της Αδελαΐδας, κόρης του Ντίτριχ Β΄, κόμη της Κλέβης.

Έκτισε τον πύργο Άλτενα και το αββαείο του Άλτενμπεργκ (1133), στο οποίο εισήλθε το 1160. Τον διαδέχθηκαν οι γιοί του, ο Ένγκελμπερτ Α΄ στο μεγαλύτερο μέρος της κομητείας του Μπεργκ και ο Έμπερχαρντ Α΄ στην περιοχή της Άλτενα.

Οικογένεια
Νυμφεύτηκε πρώτα την Αδελαΐδα, κόρη του Χάινριχ, κόμη του Ρίτμπεργκ και είχε τέκνο:
 Αδόλφος Ε΄ απεβ. 1148, κόμης του Μπεργκ. Νυμφεύτηκε την Ίρμγκαρτ, κόρη του Ένγκελμπερτ, κόμη του Βάσερμπουργκ. Συμμετείχε σε Σταυροφορία και απεβίωσε στη Δαμασκό.

Ο Αδόλφος Δ΄ έκανε δεύτερο γάμο, με την Ίρμγκαρτ, κόρη του Ένγκελμπερτ του Σβάρτσενμπεργκ και είχε τέκνα:
 Ένγκελμπερτ Α΄ απεβ. 1189, κόμης του Μπεργκ
 Έμπερχαρντ Α΄ 1140-1180, κόμης της Άλτενα, ιδρυτής ιδιαίτερου κλάδου, που ονομάστηκε Οίκος του Λίμπουργκ-Στίρουμ. Ο δευτερότοκος γιος του:
 Φρειδερίκος Α΄ 1173-1198, κόμης της Άλτενα είναι ιδρυτής κλάδου, του Οίκου του Λα Μαρκ 
 Φρειδερίκος Β΄ 1120-1158, αρχιεπίσκοπος της Κολωνίας
 Μπρούνο Γ΄ π. 1155-π. 1200, αρχιεπίσκοπος της Κολωνίας
 Άρνολντ απεβ. 1190, επίσκοπος του Οσναμπρύκ (1173-90), συμμετείχε σε Σταυροφορία και απεβίωσε στην Άκρα της Παλαιστίνης

Αναφορές σε Λογοτεχνικές Πηγές
Alberic of Troisfontaines (MGH, Scriptores XXIII).
Annales Rodenses (MGH, Scriptores, XVI).
Annalista Saxo (MGH, Scriptores VI).
Gesta Trevirorum (MGH, Scriptores VIII).
MGH, Diplomata.
REK I-II. – Rheinisches UB.
Hömberg, “Geschichte.”
Jackman, “Counts of Cologne.”
Jackman, Criticism.
Klebel, E. “Niederösterreich und der Stammbaum der Grafen von Görz und Schwarzburg.” Unsere Heimat. Monatsblatt des Vereins für Landeskunde von Niederösterreich 23 (1952) 111-23.
Kluger, “Propter claritatem generis.” – Kraus, Entstehung.
Lück, D. “Der Avelgau, die erste fassbare Gebietseinteilung an der unteren Sieg.” In: Heimatbuch der Stadt Siegburg I. Ed. H. J. Roggendorf. Siegburg, 1964. Pp. 223–85.
Lück, D. “In pago Tuizichgowe – Anmerkungen zum Deutzgau.” Rechtsrheinisches Köln 3 (1977) 1-9.
Milz, “Vögte.”
Schmale, “Anfänge.” – Tyroller, “Genealogie.”
Wunder, G. “Die Nichten des Erzbischofs Friedrich von Köln.” AHVN 164 (1962) 192-6.
Wunder, G. “Die Verwandtschaft des Erzbischofs Friedrich I. von Köln. Ein Beitrag zur abendländischen Verflechtung des Hochadels im Mittelalter.” AHVN 166 (1964) 25-54.

Οίκος του Μπεργκ
Μίλι Μπόμπι Μπράουν

H Μίλι Μπόμπι Μπράουν (Millie Bobby Brown, 19 Φεβρουαρίου 2004) είναι ηθοποιός και μοντέλο με καταγωγή από την  Μεγάλη Βρετανία. Έγινε γνωστή για το ρόλο της ως Έντεκα (Eleven) στη δραματική σειρά επιστημονικής φαντασίας και τρόμου του Netflix, Stranger Things, για την οποία κέρδισε το  Β' Γυναικείου Ρόλου σε δραματική σειρά στην ηλικία των 13 ετών .Σε συνεργασία με την Converse σχεδίασε και έβγαλε στην αγορά την δική της σειρά παπουτσιών. Στην συνέχεια ίδρυσε την δική της σειρά καλλυντικών και προϊόντων ομορφιάς ειδικά για τις νέες κοπέλες με όνομα FLORENCE BY MILLS ΚΑΙ ΥΨΟΣ 4.8

Νεανικά χρόνια
Η Millie γεννήθηκε στην Marbella της Ανδαλουσίας στην Ισπανία, το τρίτο από τα τέσσερα παιδιά των Άγγλων γονέων Κέλι και Ρόμπερτ Μπράουν. Η οικογένεια μετακόμισε στο Bournemouth, Dorset όταν η Millie ήταν περίπου τεσσάρων χρονών, και στη συνέχεια στο Orlando, Φλόριντα τέσσερα χρόνια αργότερα. 

Η Millie μένει στο Λονδίνο και στην Ατλάντα της Τζόρτζια. Έχει ένα πρόβλημα υγείας από μικρή αλλά όσο μεγάλωνε χειροτέρευε . Όταν  γεννήθηκε δεν άκουγε καλά από το αριστερό της αυτί . Όσο μεγάλωνε η κατάστασή της χειροτέρευε . Τώρα που έχει κλείσει τα 16 είναι ολοκληρωτικά κουφή από το αριστερό της αυτί . Αυτό όμως δεν την έκανε να σταματήσει να παίζει σε ταινίες . Μάλιστα ήταν και μία αφορμή ώστε να αρχίσει την καριέρα της .

Επαγγελματική Καριέρα 

Το 2013, η Millie έκανε το ντεμπούτο της ως γκεστ στη δραματική σειρά φαντασίας του ABC, Once Upon a Time in Wonderland, ένα spin-off της Once Upon a Time, υποδυόμενη τον ρόλο της Young Alice. Το 2014, είχε πρωταγωνιστικό ρόλο στη σειρά Intruders του BBC America ως Madison O'Donnell.  Στη συνέχεια έκανε εμφανίσεις στο CBS αστυνομικό δράμα NCIS, στη sitcom του ABC, Modern Family, και στη δραματική σειρά του ABC, Grey's Anatomy.

Από το 2016, η Millie υποδύεται την 011(Eleven) στη δραματική σειρά επιστημονικής φαντασίας Stranger Things, στο Netflix. Η ερμηνεία της έλαβε θετική κριτική και ήταν υποψήφια για το Βραβείο Σωματείου Ηθοποιών για τον Β' Γυναικείο Ρόλο σε δραματική σειρά και το βραβείο Primetime Emmy δεύτερου  γυναικείου ρόλου σε δραματική σειρά. Κέρδισε το βραβείο Σωματείου Ηθοποιών για εξαίρετη ερμηνεία σε δραματική σειρά μαζί  με τους συμπρωταγωνιστές της. Συμμετέχει και στις 3 σεζόν. Επιπλέον συμμετέχει στην ταινία Enola Holmes ως πρωταγωνίστρια όπου δημοσιεύτηκε και παρουσιάζεται στο Netflix .Είναι μία νέα ταινία όπου βγήκε στις 23 Σεπτεμβρίου 2020 . Επίσης το 2019 έπαιξε την Madison Russel στην ταινία Godzilla King of Monsters.

Παραπομπές

Εξωτερικοί σύνδεσμοι
 https://florencebymills.com/

Αγγλίδες ηθοποιοί τηλεόρασης
Αγγλίδες ηθοποιοί κινηματογράφου
Βρετανοί μοντέλα
Ντιέγο Λούνα

Ο Ντιέγο Λούνα (Diego Luna, γενν. 29 Δεκεμβρίου 1979) είναι Μεξικανός ηθοποιός, σκηνοθέτης και παραγωγός.

Καλλιτεχνική πορεία
To 2001 κέρδισε το βραβείο Μαρτσέλο Μαστρογιάνι καλύτερου νέου ηθοποιού στο φεστιβάλ της Βενετίας για το Θέλω και τη μαμά σου μαζί με τον συμπρωταγωνιστή του Γκαέλ Γκαρσία Μπερνάλ. Στη συνέχεια, έπαιξε στην ταινία Just Walking και προτάθηκε για βραβείο Γκόγια Α' Ανδρικού Ρόλου. To 2008 έπαιξε στην ταινία Milk και κέρδισε μαζί με όλο το καστ το βραβείο Critics' Choice και προτάθηκε για το βραβείο Σωματείου Ηθοποιών. Επίσης, το 2016 έπαιξε στην ταινία Rogue One: A Star Wars Story και έλαβε υποψηφιότητα για το βραβείο Saturn Β' Ανδρικού Ρόλου.

Επιλεγμένη φιλμογραφία
1999 Μια γλυκιά μυρωδιά θανάτου
2000 Πριν πέσει η νύχτα
2001 Θέλω και τη μαμά σου
2002 Fidel (τηλεταινία)
2002 Φρίντα
2004 The Terminal
2008 Milk
2008 Ρούντο και Κούρσι
2012 Το τελικό χτύπημα
2014 Το βιβλίο της ζωής (φωνή)
2016 Rogue One: A Star Wars Story
2018 A Rainy Day in New York
2018 Αν η Οδός Μπιλ Μπορούσε να Μιλήσει

Παραπομπές

Μεξικανοί άνδρες ηθοποιοί κινηματογράφου
Μεξικανοί άνδρες ηθοποιοί τηλεόρασης
Μεξικανοί παραγωγοί ταινιών
Μεξικανοί άνδρες ηθοποιοί φωνής
Μεξικανοί σκηνοθέτες κινηματογράφου
Χέρμαν Α΄ της Κολωνίας

Ο Χέρμαν Α΄ (γερμ.: Herman I, πέθανε στις 11 Απριλίου 924) ήταν αρχιεπίσκοπος της Κολωνίας από το 890 μέχρι το 924. Προερχόταν από τον Οίκο των Ετσονιδών .

Βιογραφία
Ήταν γιος του Έρενφρητ Α΄ κόμη του Μάασγκαου κ.ά. περιοχών, γενάρχη του Οίκου και της Αντελγκούντα των Παλαιών Γουέλφων, κόρης του Κορράδου Β΄ κόμη του Ωξέρ.

Αδελφός του ήταν ο Έμπερχαρτ Α΄. Ήταν καγκελλάριος του Ζβέντιμπολτ των Καρολιδών της Λοθαριγγίας και βοήθησε στην υλοποίηση της προσάρτησης της Λοθαριγγίας στη Δυτική Φραγκία το 911. Το 921 υπέγραψε στη Συνθήκη της Βόννης, που συμφωνήθηκε μεταξύ του Καρόλου Γ΄ του απλού της Δυτικής Φραγκίας και του Ερρίκου Α΄ των Οθωνιδών της Ανατολικής Φραγκίας. Η συνάντηση έγινε σε πλοίο επί του Ρήνου, ο οποίος ήταν το κοινό τους σύνορο. Το επόμενο έτος συμμετείχε σε Σύνοδο στο Κόμπλεντς.

Το 924 απεβίωσε και τάφηκε στον καθεδρικό Χίλντεμπολτ της Κολωνίας.

Πηγές
 Detlev Schwennicke: Europäische Stammtafeln Band I.2 (1999) Tafel 201

Οίκος των Ετσονιδών
Επίσκοποι του 9ου αιώνα
Επίσκοποι του 10ου αιώνα
Λιούντολφ της Λοθαριγγίας

Ο Λιούντολφ, γερμ. Liudolf (π. 1000 - 10 Απριλίου 1031) από τον Οίκο των Ετσονιδών ήταν κόμης του Ζύτφεν & Βάλντενμπουρκ.

Βιογραφία
Ήταν ο πρωτότοκος γιος του Έτσο παλατινού κόμη (δούκα) της Λοθαριγγίας και της Ματίλντας των Οθωνιδών, κόρης του Όθωνα Β΄ της Γερμανίας και της Θεοφανούς των Σκληρών.

Έγινε κόμης του Ζύτφεν & Βάλντενμπουρκ· ήταν στρατιωτικός διοικητής του στρατού του αρχιεπισκόπου της Κολωνίας και προστάτης (vogt) των αββαείων Μπράουβαϊλερ, Μύνστερ και Μπόργκχορστ.

Το 1031 απεβίωσε και τάφηκε στο αββαείο του Μπράουβαϊλερ, όπου είχαν ταφεί  οι γονείς του.

Οικογένεια
Νυμφεύτηκε τη Ματίλντα του Ζύτφεν και είχε τέκνα:
 Ερρίκος απεβ. 1031.
 Κορράδος Α΄ π. 1020-1055, δούκας της Βαυαρίας.
 Αδελαΐδα γενν. π. 1030, κόμισσα του Ζύτφεν & Βάλντενμπουρκ, παντρεύτηκε τον Γκόντεσαλκ.

Πηγές
 Lewald, Ursula, 'Die Ezzonen. Das Schicksal eines rheinischen Fürstengeschlechts', in Rheinische Vierteljahrsblätter 43 (1979) pp. 120–168

Οίκος των Ετσονιδών
Κορράδος Α΄ της Βαυαρίας

Ο Κορράδος Α΄, γερμ. Conrad/Cuno Ι (π. 1020 - 5 Δεκεμβρίου 1055) από τον Οίκο των Ετσονιδών ήταν δούκας της Βαυαρίας (1049-53).

Βιογραφία
Ήταν γιος του Λιούντολφ κόμη του Ζύτφεν και της Ματίλντας. Ο Λιούντολφ ήταν γιος του Έτσο παλατινού κόμη της Λοθαριγγίας.

Το 1047 απεβίωσε ο Ερρίκος Β΄ των Αρντέν δούκας της Βαυαρίας και, έπειτα από 18 μήνες, ο Ερρίκος Γ΄ των Σαλίων της Γερμανίας έκανε τον Κορράδο Α΄ δούκα της Βαυαρίας. Ο Ερρίκος Γ΄ ακόμη δεν είχε αποκτήσει τέκνα και αρχικά τον προόριζε για διάδοχο. Αλλά ο Κορράδος Α΄ νυμφεύτηκε τη Γιούντιτ των Ποππονιδών, κόρη του Όθωνα Γ΄ δούκα της Σουαβίας, ενάντια στη θέληση του βασιλιά.

Ο Κορράδος Α΄ προσπάθησε να αυξήσει τη δύναμή του στη Βαυαρία και ήλθε σε ρήξη με τον Γκέμπχαρτ Γ΄ επίσκοπο του Ρέγκενσμπουρκ, θείο του Ερρίκου Γ΄, με αποτέλεσμα να κληθεί στην Αυλή στα τέλη του 1052 και να καθαιρεθεί. Στις αρχές του 1053 τοποθετήθηκε ο γιος του Ερρίκου Γ΄, ο Ερρίκος Η΄ ως δούκας της Βαυαρίας (Δ΄ ως βασιλιάς της Γερμανίας). Τότε ο Κορράδος Α΄ μετέβη στη Βαυαρία και εξεγέρθηκε, συμμαχώντας με τον Γουέλφο (των Παλαιών Γουέλφων) δούκα της Καρινθίας και τον Ανδρέα Α΄ της Ουγγαρίας. Προσπάθησε να φονεύσει τον βασιλιά και να λάβει τον θρόνο, αλλά το 1055 εγκαταλήφθηκε από τον Γουέλφο. Τελικά εξορίστηκε και απεβίωσε λίγο αργότερα το ίδιο έτος· τάφηκε στον ναό των Αγίων Μαρίας & Γκράντους το 1063.

Πηγές
Lewald, Ursula, 'Die Ezzonen. Das Schicksal eines rheinischen Fürstengeschlechts', in Rheinische Vierteljahrsblätter 43 (1979) pp. 120–168

Οίκος των Ετσονιδών
Όθων Β΄ της Σουαβίας

Ο Όθων Β΄, γερμ. Otto II (π. 995 - 7 Σεπτεμβρίου 1047) από τον Οίκο των Ετσονιδών, ήταν δούκας της Σουαβίας (1045-47) και παλατινός κόμης της Λοθαριγγίας (1034-45).

Βιογραφία
Ήταν ο δευτερότοκος γιος του Έτσο παλατινού κόμη (δούκα) της Λοθαριγγίας και της Ματίλντας των Οθωνιδών, κόρης του Όθωνα Β΄ της Γερμανίας και της Θεοφανούς των Σκληρών. 

Ο αδελφός του Χέρμαν Β΄ έγινε αρχιεπίσκοπος της Κολωνίας και η αδελφή του Ριχέτσα παντρεύτηκε τον Μιέσκο Β΄ Λάμπερτ της Πολωνίας. Το 1034 διαδέχθηκε τον πατέρα του ως παλατινός κόμης της Λοθαριγγίας, κόμης του Ντόιτς και προστάτης (vogt) του αββαείου Μπράουβαϊλερ. Ήδη από το 1031 είχε διαδεχθεί τον μεγαλύτερο αδελφό του Λιούντολφ ως κόμης του Άουελγκαου.

Στη διαμάχη με τον Γοδεφρείδο των Αρντέν δούκα της Κάτω Λωρραίνης έμεινε πιστός υποστηρικτής του Ερρίκου Γ΄ των Σαλίων. Ο βασιλιάς της Γερμανίας τον αντάμειψε με το δουκάτο της Σουαβίας, που είχε μείνει κενό από το 1038, όταν απεβίωσε ο Χέρμαν Δ΄ των Μπάμπενμπερκ. Η περιβολή του νέου αξιώματος έγινε το 1045 στο Γκόσλαρ και ο Όθων Β΄ έπρεπε να αφήσει τη Λοθαριγγία, που δόθηκε στον εξάδελφό του Ερρίκο Α΄. 

Το 1047 ετοίμαζε την εκστρατεία του Ερρίκου Γ΄ εναντίον των Βαλδουίνου Ε΄ κόμη της Φλάνδρας και Ντιρκ Δ΄ κόμη της Ολλανδίας, όταν αιφνίδια απεβίωσε στο κάστρο του Τόμμπουρκ σε ηλικία 52 ετών. Τάφηκε στο αββαείο του Μπράουνβαϊλερ, κοντά στην Κολωνία και η εξόδιος ακολουθία έγινε από τον Μπρούνο επίσκοπο της Τουλ, μετέπειτα πάπα Λέοντα Θ΄, αδελφό της συζύγου του. Ο βασιλιάς όρισε τον Όθωνα Γ΄ των Σβάινφουρτ ως νέο δούκα της Σουαβίας.

Οικογένεια
Νυμφεύτηκε μία κόρη του Ούγου ΣΤ΄ κόμη του Έγκουισχαϊμ και είχε τέκνα:
 Ριχέντσα π. 1025-1083, παντρεύτηκε πρώτα τον Χέρμαν κόμη του Βερλ και έπειτα τον Όθωνα του Νορντχαϊμ. 
 Χίλντεγκαρντε, παντρεύτηκε τον Φρειδερίκο του Μπύρεν, αρχηγέτη του Οίκου των Χοεντάουφεν και είχε τέκνο:
 Φρειδερίκος Α΄ π. 1050-1105, δούκας της Σουαβίας.

Αναφορές σε Πηγές

Οίκος των Ετσονιδών
Ερρίκος Α΄ της Λοθαριγγίας

Ο Ερρίκος Α΄, γερμ. Heinrich I (απεβ. 1061) από τον Οίκο των Ετσονιδών ήταν παλατινός κόμης της Λοθαριγγίας (1045-60).

Βιογραφία
Ήταν γιος του Χέτσελιν Α΄ κόμη του Τσύλπιχγκαου και μίας από τον Οίκο των Σαλίων, κόρης του Κορράδου Α΄ δούκα της Καρινθίας.

Νυμφεύτηκε τη Ματίλντε των Αρντέν, αδελφή του πάπα Στεφάνου Θ΄. Η εξαδέλφη του Ριχέτσα, σύζυγος του Μιέσκο Β΄ Λάμπερτ της Πολωνίας του παραχώρησε το κάστρο του Κόχεμ, στην περιοχή του Μοζέλα. Το 1045 διαδέχθηκε τον εξάδελφό του Όθωνα Β΄ ως παλατινός κόμης της Λοθαριγγίας. Όταν ο Ερρίκος Γ΄ των Σαλίων της Γερμανίας ασθένησε, εκλέχθηκε διάδοχός του.

Μετά το 1058 άρχισε να δείχνει σημεία παραφροσύνης, γι' αυτό και περιορίστηκε στη μονή του Γκόρτσε. Όταν άκουσε ότι η σύζυγός του είχε σχέση με συγγενή του, απέδρασε και τη σκότωσε με τσεκούρι το 1060. Τότε εγκλείστηκε για πάντα στη μονή του Έχτερναχ, όπου το 1061 απεβίωσε. Του γιου του Χέρμαν Β΄ την επιτροπεία ανέλαβε ο Άννο Β΄ αρχιεπίσκοπος της Κολωνίας, καθώς και τη διακυβέρνηση της Λοθαριγγίας. Όταν έγινε 15 ετών, ο γιος του ανέλαβε παλατινός κόμης της Λοθαριγγίας.

Οικογένεια
Νυμφεύτηκε το 1048 τη Ματίλντα των Αρντέν-Βερντέν, κόρη του Γκοθέλο Α΄ δούκα της Λοθαριγγίας και είχε τέκνο:
 Χέρμαν Β΄ 1049-1085, παλατινός κόμης της Λοθαριγγίας.

Πηγές
 Gerstner, Ruth, 'Die Geschichte der lothringischen Pfalzgrafschaft (von den Anfängen bis zur Ausbildung des Kurterritoriums Pfalz)', Rheinisches Archiv 40 (Bonn 1941)
 Kimpen, E., ‘Ezzonen und Hezeliniden in der rheinischen Pfalzgrafschaft’, Mitteilungen des Österreichischen Instituts für Geschichtsforschung. XII. Erg.-Band. (Innsbruck 1933) p.1-91.
 Lewald, Ursula, 'Die Ezzonen. Das Schicksal eines rheinischen Fürstengeschlechts', Rheinische Vierteljahrsblätter 43 (1979) p.120-168

Οίκος των Ετσονιδών
Επαρχία Καλτασίνσκι

Η Επαρχία Καλτασίνσκι (ρωσικά: Калтаси́нский райо́н, Μπασκιρικά: Ҡалтасы районы) είναι μια διοικητική και δημοτική επαρχία (ραγιόν), μία από τις πενήντα τέσσερις στην Δημοκρατία του Μπασκορτοστάν στην Ρωσία. Βρίσκεται στα βορειοδυτικά της δημοκρατίας και συνορεύει με την επαρχία Γιαναούλσκι στα βόρεια, με την επαρχία Μπουραγιέφσκι στα ανατολικά και νοτιοανατολικά, με την επαρχία Ντιουρτγιουλίνσκι στο νότο, και με την επαρχία Κρασνοκάμσκι στα δυτικά. Η έκταση της επαρχίας είναι 1.548,35 τ.χλμ. Το διοικητικό κέντρο είναι η αγροτική περιοχή (σέλο) Καλτάσι. Στην την απογραφή του 2010, ο συνολικός πληθυσμός της περιοχής ήταν 26,268 κάτοικοι, με τον πληθυσμό του Καλτάσι να αντιπροσωπεύει το 16,8% του συνολικού πληθυσμού.

Ιστορία 
Η επαρχία ιδρύθηκε στις 20 Αυγούστου 1930.

Διοικητική και δημοτική κατάσταση 
Εντός του πλαισίου των διοικητικών διαιρέσεων, η επαρχία Καλτασίνσκι είναι μια από τις πενήντα τέσσερις στην Δημοκρατία του Μπασκορτοστάν. Η περιοχή χωρίζεται σε έντεκα σελσοβέτ, περιλαμβάνει εβδομήντα εννέα αγροτικές περιοχές. Ως δημοτική διαίρεση, η περιοχή έχει ενσωματωθεί στο Δημοτικό Διαμέρισμα Καλτασίνσκι. Τα έντεκα σελσοβέτ ενσωματώνονται ως έντεκα αγροτικοί οικισμοί εντός του δημοτικού διαμερίσματος. Το σέλο του Καλτάσι εξυπηρετεί ως το διοικητικό κέντρο της διοικητικής και δημοτικής επαρχίας.

Παραπομπές 

Επαρχίες της Δημοκρατίας του Μπασκορτοστάν
Μπακαλαραίικα Ελληνικού Αχαΐας

Τα Μπακαλαραίικα ή Μπακαλαρέικα είναι μικρός οικισμός της Αχαΐας, ο οποίος υπάγεται στην Κοινότητα Ελληνικού του Δήμου Ερυμάνθου.

Τοποθεσία
Εκτείνονται σε μία ημιορεινή τοποθεσία στις χαμηλές απολήξεις του βόρειου μέρους του ορεινού όγκου του Ερυμάνθου, πάνω σε ένα ύψωμα που ορθώνεται παραπλεύρως και νότια του ποταμού Πείρου, ευρισκόμενα σε υψόμετρο 260 μέτρων περίπου. 

Την περιοχή πλησίον του οικισμού διατρέχει επίσης και το ρέμα Πουρναρολάγκδο όπου σε γειτονική θέση εκβάλει στον Πείρο.

Σε πολύ μικρή έως ελάχιστη απόσταση από τα Μπακαλαραίικα, βρίσκεται η Αγία Ελεούσα, ενώ εγγύς τους βρίσκονται επίσης η Βαλμαντούρα και οι μικρές οικιστικές περιοχές Κοσμαίικα, Λαλιωταίικα και Χαμοκέλες. 

Απέχουν περί τα 25 χλμ. από την πόλη της Πάτρας, 9 χλμ. από το κεφαλοχώρι της Χαλανδρίτσας και 4½ χλμ. από το Ελληνικό. Επίσης, στα 4½ χλμ. από τον οικισμό, και συγκεκριμένα στο ύψος του Πρέβεδου, διέρχεται η Εθνική Οδός (Ε.Ο.) Πάτρας-Τρίπολης («111»).

Ονομασία
Το όνομα της περιοχής είναι ανθρωπωνυμικό και έχει προέλθει από το επώνυμο της οικογενείας Μπακαλάρου που κατοικεί εκεί.

Λοιπά στοιχεία
Η τοπική οικονομία βασίζεται στον πρωτογενή τομέα παραγωγής και οι μόνιμοι κάτοικοι της περιοχής απασχολούνται επί το πλείστον με την γεωργία και την κτηνοτροφία.

Παραπομπές και υποσημειώσεις

Πηγές - Βιβλιογραφία
 Θεόδωρος Η. Λουλούδης, Αχαΐα. Οικισμοί, οικιστές, αυτοδιοίκηση, Νομαρχιακή Επιχείρηση Πολιτιστικής Ανάπτυξης Ν.Α. Αχαΐας, Πάτρα 2010.
 Αικατερίνη Δίγκα, Αξιολόγηση της Μελέτης Περιβαλλοντικών Επιπτώσεων για την κατασκευή του φράγματος των ποταμών Πείρου-Παραπείρου στο Νομό Αχαΐας και εκτίμηση της εφαρμογής των περιβαλλοντικών όρων από τη μελέτη των επιπτώσεων του έργου στο περιβάλλον, Μεταπτυχιακή Διατριβή, Πανεπιστήμιο Πατρών - Τμήμα Βιολογίας - Τομέας Βιολογίας Φυτών, Πάτρα 2012.

Εξωτερικοί σύνδεσμοι 
 Freemeteo.gr : Πρόγνωση καιρού στα Μπακαλαραίικα Αχαΐας.

Χωριά του νομού Αχαΐας
Δήμος Φαρρών
Δήμος Ερυμάνθου
Ελληνικό Αχαΐας
Capital Music

Η Capital Music είναι ελληνική δισκογραφική εταιρία που ιδρύθηκε από τον Υποχθόνιο (κατά κόσμον Τάσο Καρακώστα) και τον Skive (κατά κόσμον Χρήστο Τρυψιάνη) το 2010 στη Θεσσαλονίκη, ανήκει στην Panik Entertainment Group και έχει έδρα τη Γλυφάδα.

Rappers
Yung Light (2012-σήμερα)
FY (2017-σήμερα)
Lil Barty (2018-σήμερα)
Thug Slime (2020-σήμερα)
Scar (2021-σήμερα)
Alitiz (2021-σήμερα)
Jitano (2022-σήμερα)
GSA (2022-σήμερα)
Mel (2022-σήμερα)
Κimi (2022-σήμερα)
Gio Melody (2022-σήμερα)
$ulee (2022-σήμερα)
Trannos (2022-σήμερα)

Πρώην
Eisavage (2010-2012) Αποχώρησε
Billy Sio (2010-2013) Αποχώρησε
Salahat (2013-2015) Αποχώρησε
Miro (2013-2015) Αποχώρησε
Τρισδιάστατος (2010-2016) Αποχώρησε
Υποχθόνιος (2010-2020) Αποχώρησε
Εφτάψυχος (2012-2020) Αποχώρησε
MadClip (2017-2021) Απεβίωσε

Producers
Skive (2010-σήμερα)
$ulee (2022-σήμερα)

Πρώην
DJ Silence (2015-2019) Αποχώρησε
Ortiz (2017-2020) Αποχώρησε
DJ Fokas (2012) Αποχώρησε
DJ the Boy (2015-2017) Αποχώρησε

Δισκογραφία
Billy Sio - High Όσο Δεν Πάει (2011)
Υποχθόνιος - Βρέχει Φράγκα (2012)
Υποχθόνιος & Skive - Τριλογία (2013)
Yung Light - Nero Greco (2015)
MadClip - O Amerikanos LP (2017)
Yung Light - Primo (2017)
Lil Barty & Ortiz - 1 to 6 (2018)
FY - Lingo (2018)
MadClip - Super Trapper (2019)
Lil Barty - EP (2019)
Fade & Ortiz - Fade EP (2019)
FY - Superstar (2020)
FY & Lil Barty - Trapnest 2015 (2020)
MadClip - Super Trapper II (2020)
Yung Light & Hawk (Above The Hood) - Supernova (2020)
Thug Slime - Crime Pays (2020)
Fade - DDT (2020)
Yung Light - Immortale (2021)
Yung Light - Immortale (Deluxe Edition) (2021)
Lil Barty - Love Scarz (2021)
Thug Slime - Green Goblin (2022)
Scar & Thug Slime - Goons (2022)
MadClip - Money and Drugs Can’t Live In Poverty (2022)
Trannos - Bad Boy (Summer Hits) (2022)
Yung Light - Romeo (2022)
MadClip - Money and Drugs Can’t Live In Poverty (Deluxe Edition) (2022)
Gio Melody & Skive - Trapbnb (2022)
Norm & Mel & Ave - Starlight (2022)
Thug Slime - Only 4 The Slimes (2022)

Παραπομπές

Εξωτερικοί σύνδεσμοι
Capital Music στο YouTube
Capital Music στο Discogs
Capital Music στο Instagram
Capital Music στο Facebook
Capital Music στο TikTok

Ελληνικές δισκογραφικές εταιρίες
Δισκογραφικές εταιρίες hip hop μουσικής
Hip hop
Άγιος Παντελεήμονας Κέας

Η μονή Άγιος Παντελεήμονας στην Κέα βρίσκεται στην κορυφή του βουνού με το ίδιο όνομα. Τοποθετείται 12 χλμ μακριά από την Χώρα και σύμφωνα με μαρτυρίες χτίστηκε τον 16ο αιώνα από τον Άγιο Τιμόθεο επίσκοπο Ευρίπου. Αναπαλαιώθηκε τον επόμενο αιώνα. Σωσμένη είναι μόνο η εκκλησία της μονής που είναι αφιερωμένη στον Άγιο Ιωάννη τον Πρόδρομο. Η μονή αυτή φιλοξενούσε, άθικτη μέχρι το 1834 που διαλύθηκε από το οθωνικό καθεστώς, μια μικρή αδελφότητα. Ύστερα από το γεγονός αυτό ότι απέμεινε πέρασε στα χέρια του δήμου Κέας. Έχει καταχωρηθεί ανάμεσα στις αρχαιότητες με νόμο διότι βρίσκεται επάνω στον βωμό του Ικμαίου Διός επάνω στο όρος του Αγίου Παντελεήμονα.

Δομή κτισμάτων 
Σύμφωνα με τον Αριστείδη Πανώτη που τη δεκαετία του '50 άρχισε να μελετά τα αρχαία της νήσου και το 1953 μετέβη στη μονή, το καθολικό της είναι ένας ελεύθερος σταυρός και ανήκει στη βυζαντινή περίοδο. Η μελέτη αυτή ξεχώρισε από τα κελιά το «μαγκιπείο» (μαγειρείο) με το «φωτάναμα» χρονολογημένο τον 17ο αιώνα, τον μισογκρεμισμένο πύργο που σύμφωνα με αυτήν χρησίμευε ως φρυκτωρία στα βυζαντινά χρόνια καθώς έβλεπε από τη νήσο του Σαν Τζώρτζη μέχρι το Καβοντόρο στο Αιγαίο. Εικάζεται και πάλι από τον Πανώτη ότι υπάρχουν στα δυο πρώτα κτίσματα μεταγενέστερες αναπαλαιώσεις της κοίμησης του Αγίου Τιμοθέου το 1590, ενώ το 1626 η μονή απέκτησε σταυροπηγιακή τιμή από το Πατριαρχείο.

Ο «κτήτορας» της μονής και η σπηλιά στον Λούρο 
Μέσα από διηγήσεις των ντόπιων ο Πανώτης προσπάθησε να εντοπίσει και το σημείο ταφής του Αγίου Τιμοθέου. Απέκλεισε το ιερό και τον ναό, που αναφέρει η παράδοση, λόγω του βραχώδους του εδάφους. Βάσει των αναφορών, ο Άγιος Τιμόθεος τα καλοκαίρια πήγαινε στο σπήλαιο του Λούρου, 300 μέτρα μακρύτερα από τη μονή, όπου του αποδίδεται πως έκανε θαύματα. Σύμφωνα με τις αναφορές για να φτάσει κανείς στην περιοχή της μονής και του σπηλαίου έπρεπε να περνά από εξαιρετικά δύσβατη περιοχή με βράχια αρχικά και ύστερα πυκνή βλάστηση. Το 1991, έναν χρόνο αργότερα από τον εορτασμό της μετακίνησης της κάρας του αγίου στο νησί και των 400 χρόνων από την «κοίμησή» του, άνοιξε δρόμος για τους προσκυνητές της μονής και κατασκευάστηκε πλατεία έξω από τη σπηλιά.

Παραπομπές 

Κέα
Μονές των Κυκλάδων
Λόγγος Αχαΐας

Ο Λόγγος είναι πεδινός οικισμός του Νομού Αχαΐας, αποτελεί έδρα της ομώνυμης τοπικής κοινότητας, και σύμφωνα με το «Πρόγραμμα Καλλικράτης» από 1/1/2011 ανήκει στο Δήμο Αιγιαλείας. Την περίοδο 1997-2010, βάσει του «Σχεδίου Καποδίστριας», ανήκε στον πρώην Δήμο Συμπολιτείας ως έδρα του ομώνυμου πρώην δημοτικού διαμερίσματος.

Δημογραφική εξέλιξη
Η δημογραφική εξέλιξη του οικισμού στον 21ο αιώνα είναι η εξής:

Παραπομπές και υποσημειώσεις

Πηγές
 Αποτελέσματα της Απογραφής Πληθυσμού-Κατοικιών 2011 που αφορούν στο Μόνιμο Πληθυσμό της Χώρας, Εφημερίδα της Κυβερνήσεως της Ελληνικής Δημοκρατίας, τχ. 2ο, φ. 3465 (28 Δεκεμβρίου 2012).
 Ε.Σ.Υ.Ε. - Μόνιμος Πληθυσμός της Ελλάδος. Απογραφή 2001, Αθήνα 2004. ISBN 960-86704-8-9.

Βιβλιογραφία
 Θεόδωρος Η. Λουλούδης, Αχαΐα. Οικισμοί, οικιστές, αυτοδιοίκηση, Νομαρχιακή Επιχείρηση Πολιτιστικής Ανάπτυξης Ν.Α. Αχαΐας, Πάτρα 2010.
 Κώστας Ν. Τριανταφύλλου, Ιστορικόν Λεξικόν των Πατρών, Τόμος Α΄, Τυπογραφείο Πέτρου Χρ. Κούλη, Πάτρα 1995, Τρίτη Έκδοση, λήμμα Λόγγος.

Εξωτερικοί σύνδεσμοι
 Ε.Ε.Τ.Α.Α. - Διοικητικές μεταβολές Λόγγου Αχαΐας. eetaa.gr. Ανακτήθηκε: 19/12/2017.
 Ε.Ε.Τ.Α.Α. - Διοικητικές μεταβολές Κοινότητας Λόγγου Αχαΐας. eetaa.gr. Ανακτήθηκε: 19/12/2017.

Χωριά του νομού Αχαΐας
Δήμος Συμπολιτείας
Δήμος Αιγιαλείας
Παραλίες της Αχαΐας
Γκέιτεν Ματαράτσο

Ο Γκέιτεν Τζον Ματαράτσο (Gaten John Matarazzo III, 8 Σεπτεμβρίου 2002) είναι Αμερικανός ηθοποιός και έγινε γνωστός από την σειρά Stranger Things του Netflix. Ξεκίνησε την καριέρα του στη σκηνή του Μπρόντγουεϊ ως Μπέντζαμιν στο έργο Πρισίλα,  Βασίλισσα της ερήμου. Επίσης έπαιξε τον ρόλο του Γκαβρός στο Οι Άθλιοι. Σήμερα υποδύεται τον ρόλο του Ντάστιν Χέντερσον στην δραματική σειρά επιστημονικής φαντασίας Stranger Things του Netflix.

Προσωπική ζωή 
Ο Γκέιτεν Ματαράτσο έχει μια μεγαλύτερη αδελφή και έναν μικρότερο αδελφό. Ο Γκέιτεν έχει κλειδοκρανιακή δυσπλασία, ένα χαρακτηριστικό που μοιράζεται με το χαρακτήρα που υποδύεται στο Stranger Things. Χρησιμοποιεί τις οδοντοστοιχίες ως αποτέλεσμα της κατάστασής του και χρησιμοποιεί τη θέση της διασημότητας για να αυξήσει την ευαισθητοποίησή για την ασθένεια.

Φιλανθρωπία 
Ο Ματαράτσο χρησιμοποιεί την πλατφόρμα του για να αυξήσει την ευαισθητοποίηση για την κλειδοκρανιακή δυσπλασία και να βοηθήσει στην συγκέντρωση χρημάτων για το CCD Smiles, μια οργάνωση που βοηθά στην κάλυψη των δαπανών για στοματικές χειρουργικές επεμβάσεις για όσους πάσχουν από την πάθηση. Ο Ματαράτσο ξεκίνησε επίσης μια σειρά απο μπλουζάκια, των οποίων τα έσοδα από τις πωλήσεις θα χορηγούνται στο CCD Smiles. Στα προφίλ του στα μέσα κοινωνικής δικτύωσης, ο Ματαράτσο πληροφορεί τους οπαδούς του για το πώς γίνεται η δωρεά χρημάτων στο CCD Smiles και ενημερώνει για τις διάφορες εκδηλώσεις στις οποίες θα συμμετάσχει. Πρόσφατα, η αδελφή του ξεκίνησε επίσης μια εκστρατεία στο Facebook για να συγκεντρώσει χρήματα για την οργάνωση.

Παραπομπές
Μπρούνο Β΄ της Κολωνίας

O Μπρούνο Β΄, γερμ. Bruno III (π. 1100 - 1137) από τον Οίκο του Μπεργκ ήταν αρχιεπίσκοπος της Κολωνίας (1131-37).

Βιογραφία
Ήταν γιος του Αδόλφου Γ΄ κόμη του Μπεργκ και της Αδελαΐδας, κόρης του Ντήτριχ Β΄ κόμη της Κλέβης. Το 1119 αναφέρεται ως κοσμήτορας του καθεδρικού της Κολωνίας και το 1127 κοσμήτορας του Αγ. Γκέρεον στην Κολωνία. Το 1130, αν και εκλέχθηκε αρχιεπίσκοπος του Τρηρ, αρνήθηκε να αναλάβει τη θέση.

Το 1131 εκλέχθηκε, από τον Λοθάριο των Καρολιδών της Φραγκίας και έναν αντιπρόσωπο (legatus) του πάππα, ως αρχιεπίσκοπος της Κολωνίας. Το 1133 μετέτρεψε το ενδιαίτημά του στο Άλτενμπεργκ σε μονή. Ακολούθησε τον Λοθάριο στην εκστρατεία του εναντίον τού Ρογήρου Β΄ των Ωτβίλ της Σικελίας και απεβίωσε στην Απουλία το 1137.

Πηγές
 Schmale, “Anfänge.” – Tyroller, “Genealogie.”

Οίκος του Μπεργκ
Ένγκελμπερτ Α΄ του Μπεργκ

Ο Ένγκελμπερτ Α΄, γερμ. Engelbert I (απεβ. 1189) από τον Οίκο του Μπεργκ ήταν κόμης του Μπεργκ (1160-89).

Βιογραφία
Ήταν ο δευτερότοκος γιος του Αδόλφου Δ΄, κόμη του Μπεργκ και της Ίρμγκαρτ, κόρης του Ένγκελμπερτ του Σβάρτσενμπεργκ.

Με το να είναι πιστός του Γερμανού βασιλιά και του αρχιεπισκόπου της Κολωνίας, κατάφερε να σταθεροποιήσει την κομητεία και να αυξήσει τα έσοδά της. Έλαβε το ανάκτορο Μπένσμπεργκ, το Νόι-Βίντεκ και το Έλμπερφελντ.

Ακολούθησε τον Φρειδερίκο Α΄ των Χοενστάουφεν της Γερμανίας στην Γ΄ Σταυροφορία, αλλά κατά το ταξίδι φονεύθηκε το 1189 στη Σερβία.

Οικογένεια
Νυμφεύτηκε τη Μαργαρίτα του Γκέλντερς και είχε τέκνα:
 Αδόλφος ΣΤ΄ πριν το 1176-1218, κόμης του Μπεργκ
 Ένγκελμπερτ Β΄ 1185/86-1225, κόμης του Μπεργκ και Α΄ ως αρχιεπίσκοπος της Κολωνίας

Αναφορά σε Λογοτεχνικές Πηγές
Alberic of Troisfontaines (MGH, Scriptores XXIII).
Annales Rodenses (MGH, Scriptores, XVI).
Annalista Saxo (MGH, Scriptores VI).
Gesta Trevirorum (MGH, Scriptores VIII).
MGH, Diplomata.
REK I-II. – Rheinisches UB.
Hömberg, “Geschichte.”
Jackman, “Counts of Cologne.”
Kluger, “Propter claritatem generis.” – Kraus, Entstehung.
Lück, D. “Der Avelgau, die erste fassbare Gebietseinteilung an der unteren Sieg.” In: Heimatbuch der Stadt Siegburg I. Ed. H. J. Roggendorf. Siegburg, 1964. Pp. 223–85.
Lück, D. “In pago Tuizichgowe – Anmerkungen zum Deutzgau.” Rechtsrheinisches Köln 3 (1977) 1-9.
Milz, “Vögte.”

Οίκος του Μπεργκ
Αδόλφος ΣΤ΄ του Μπεργκ

Ο Αδόλφος ΣΤ΄, γερμ. Adolf VI (γενν. πριν το 1176 - απεβ. 7 Αυγούστου 1218) από τον Οίκο του Μπεργκ ήταν κόμης του Μπεργκ.

Βιογραφία
Ήταν ο πρωτότοκος γιος του Ένγκελμπερτ Α΄ κόμη του Μπεργκ και της Μαργαρίτας του Γκέλντερς. Αδελφός του ήταν ο Ένγκελμπερτ Β΄ κόμης του Μπεργκ, Α΄ ως αρχιεπίσκοπος της Κολωνίας, ο μετέπειτα άγιος.

Το 1212 έλαβε μέρος στην Σταυροφορία κατά των Αλβιγινών (Καθαρών), στο Λανγκεντόκ.

To 1218 έφυγε με την Ε΄ Σταυροφορία στην Αίγυπτο, όπου ήταν αρχηγός των στρατευμάτων του Κάτω-Ρήνου και της Φρισίας. Στη Δαμιέττη, στο Δέλτα του Νείλου ασθένησε από επιδημία και απεβίωσε. Τον διαδέχθηκε πρώτα ο αδελφός του Ένγκελμπερτ Β΄ ως κόμης του Μπεργκ και μετά η κόρη του Μαργαρίτα. Με τον γάμο της με τον Ερρίκο Δ΄ η κομητεία πέρασε στον Οίκο του Λίμπουργκ.

Οικογένεια
Νυμφεύτηκε τη Μπέρτα, κόρη του Ερρίκου Β΄ φον Ζάυν και είχε τέκνο:
 Ίρμαγκαρτ απεβ. 1248/49, κόμισσα του Μπεργκ. Παντρεύτηκε τον Ερρίκο Δ΄ δούκα του Λίμπουργκ. Το 1215 έλαβε το βασιλικό ανάκτορο (kaiserpfalz) στο Κάιζερσβερτ.

Εξωτερικοί σύνδεσμοι
genealogie-mittelalter.de

Οίκος του Μπερκ
Μπρούνο Γ΄ της Κολωνίας

Ο Μπρούνο Γ΄, γερμ. Bruno III (π. 1155 - π. 1200) από τον Οίκο του Μπεργκ ήταν αρχιεπίσκοπος της Κολωνίας & δούκας της Βεστφαλίας (1191-93).

Βιογραφία
Ήταν ο πέμπτος γιος του Αδόλφου Δ΄ κόμη του Μπεργκ και της Ίρμγκαρτ, κόρης του Ένγκελμπερτ φον Σβάρτσενμπεργκ. Ήταν ανιψιός του Μπρούνο Β΄ (1131-37) και αδελφός του Φρειδερίκου Β΄ (1156-58) αρχιεπισκόπων της Κολωνίας. 

Το 1156 αναφέρεται ως κοσμήτορας του Αγ. Γεωργίου της Κολωνίας και το 1169 ως κοσμήτορας του καθεδρικού της Κολωνίας. Το 1191 εκλέχθηκε αρχιεπίσκοπος της Κολωνίας, διαδεχόμενος του Φίλιππο Α΄ των Χάινσμπεργκ. Παραιτήθηκε το 1193 και αποσύρθηκε στο αββαείο του Άλτενμπουργκ. Το 1192 απεβίωσε και τάφηκε εκεί. Τον διαδέχθηκαν οι ανιψιοί του Αδόλφος (1193-95) και Ένγκελμπερτ Α΄ (1220-25) ως αρχιεπίσκοποι της Κολωνίας.

Πηγές
 Lewald, Ursula, 'Die Ezzonen. Das Schicksal eines rheinischen Fürstengeschlechts', in Rheinische Vierteljahrsblätter 43 (1979) pp. 120–168

Οίκος του Μπεργκ
Επίσκοποι του 12ου αιώνα
Πράμαντα Ιωαννίνων

Τα Πράμαντα είναι ορεινό χωριό του Νομού Ιωαννίνων, αποτελεί έδρα της ομώνυμης τοπικής κοινότητας, και σύμφωνα με το «Πρόγραμμα Καλλικράτης» από 1/1/2011 ανήκει στο Δήμο Βορείων Τζουμέρκων αποτελώντας ταυτόχρονα έδρα του. Την περίοδο 1997-2010, βάσει του «Σχεδίου Καποδίστριας», ανήκε στον πρώην Δήμο Πραμάντων ως έδρα τόσο του δήμου όσο και του ομώνυμου πρώην δημοτικού διαμερίσματος.

Γενικά και ιστορικά στοιχεία
Το χωριό είναι χτισμένο σε υψόμετρο 828 μέτρων περίπου στις βόρειες υπώρειες των Τζουμέρκων. Εγγύς του βρίσκονται τα χωριά Κτιστάδες, Μελισσουργοί και Τσόπελα απέχοντας από αυτά έξι, πεντέμισι και δύο χλμ. αντίστοιχα. Απέχει από τα Ιωάννινα 58,5 χλμ. και 66 χλμ. από την Άρτα. Μέσα από τα Πράμαντα περνούν τρία ρέματα, τα οποία χωρίζουν τον οικισμό σε πέντε συνοικίες (Δούναβο, Κομματάκια, Τσιόπελα, Φράξοι και Αγία Τριάδα).

Αρκετοί κάτοικοι των Πραμάντων συμμετείχαν ενεργά στην Ελληνική Επανάσταση του 1821. Ανάμεσά τους συγκαταλέγονται οι αξιωματικοί Γεώργιος Γεωργίου, Αθανάσιος και Γεώργιος Πολύζος, ο οπλαρχηγός Κώστας Τραγουδάρας κ.ά.

Στα Πράμαντα γεννήθηκε ο Αθανάσιος Χρυσοχόου συνεργάτης των Ναζί επί Γερμανικής Κατοχής σε διάφορες έμμισθες θέσεις με ναζιστική και αντισημιτική δράση κατά των Ελλήνων Εβραίων της Θεσσαλονίκης αλλά και κατά Ελλήνων αντιστασιακών.
Στα Πράμαντα γεννήθηκε επίσης ο Κώστας Τσίρκας (1906-1944), δάσκαλος, ένας εκ των Διακοσίων της Καισαριανής.

Δημογραφική εξέλιξη
Η δημογραφική εξέλιξη του οικισμού στον 21ο αιώνα είναι η εξής:

Παραπομπές

Πηγές
 Αποτελέσματα της Απογραφής Πληθυσμού-Κατοικιών 2011 που αφορούν στο Μόνιμο Πληθυσμό της Χώρας, Εφημερίδα της Κυβερνήσεως της Ελληνικής Δημοκρατίας, τχ. 2ο, φ. 3465 (28 Δεκεμβρίου 2012).
 Ε.Σ.Υ.Ε. - Μόνιμος Πληθυσμός της Ελλάδος. Απογραφή 2001, Αθήνα 2004. ISBN 960-86704-8-9.

Εξωτερικοί σύνδεσμοι
 Τα Πράμαντα στον χάρτη. topoguide.gr. Ανακτήθηκε: 19/12/2017.
 Ε.Ε.Τ.Α.Α. - Διοικητικές μεταβολές Πραμάντων Ιωαννίνων. eetaa.gr. Ανακτήθηκε: 19/12/2017.
 Ε.Ε.Τ.Α.Α. - Διοικητικές μεταβολές Κοινότητας Πραμάντων Ιωαννίνων. eetaa.gr. Ανακτήθηκε: 19/12/2017.
 Ε.Ε.Τ.Α.Α. - Διοικητικές μεταβολές Δήμου Βορείων Τζουμέρκων. eetaa.gr. Ανακτήθηκε: 19/12/2017.
 Ε.Ε.Τ.Α.Α. - Διοικητικές μεταβολές Δήμου Πραμάντων. eetaa.gr. Ανακτήθηκε: 19/12/2017.

Χωριά του νομού Ιωαννίνων
Δήμος Βορείων Τζουμέρκων
Δήμος Πραμάντων
Χάνιμπαλ, το ξύπνημα του Κακού

Το Χάνιμπαλ, το ξύπνημα του Κακού (Hannibal Rising) είναι μυθιστόρημα (ψυχολογικό θρίλερ) του αμερικανού μυθιστοριογράφου Τόμας Χάρις που εκδόθηκε τον Δεκέμβριο του 2006. 

Το μυθιστόρημα αναφέρεται στην παιδική και νεανική ηλικία του πρωταγωνιστή του, αλλά και πρωταγωνιστή και των υπόλοιπων βιβλίων του Χάρις, του διαβόητου ψυχίατρου-κανίβαλου και κατά συρροήν δολοφόνου Χάνιμπαλ Λέκτερ. Παράλληλα σχεδόν με το βιβλίο ο Χάρις έγραψε και το σενάριο για την κινηματογραφική διασκευή του που κυκλοφόρησε με τον ίδιο τίτλο "Hannibal Rising", (ελληνικός τίτλος «Χάνιμπαλ: Η Αρχή») το 2007. 

Στην Ελλάδα το βιβλίο κυκλοφόρησε το 2007.  (ISBN 978-960-450-887-7).

Περίληψη
Ο Χάνιμπαλ Λέκτερ ήταν ο όγδοος στη σειρά απόγονος του Χάνιμπαλ του Βλοσυρού (ευγενή της Λιθουανίας) που έχτισε και τον πύργο της οικογένειας Λέκτερ. Με την έναρξη της Επιχείρησης Μπαρμπαρόσα (της γερμανικής επίθεσης στην ανατολική Ευρώπη) το 1941, η οικογένεια θα εγκαταλείψει τον πύργο, για να βρει καταφύγιο σε ένα απομονωμένο κυνηγετικό περίπτερο στο δάσος. Εκεί θα ζήσει τριάμισυ χρόνια, πριν αφανιστεί. Οι γονείς και οι υπηρέτες σκοτώνονται κατά τη διάρκεια της τελευταίας γερμανικής επίθεσης, ενώ τα δυο αδέρφια (ο οχτάχρονος Χάνιμπαλ και η αδερφή του Μίσα), θα πέσουν στα χέρια Λιθουανών δολοφόνων και πλιατσικολόγων. Όταν ο σοβιετικός στρατός θα φτάσει στην περιοχή δεν θα βρεί παρά μόνο τον δεκάχρονο Χάνιμπαλ, σε κατάσταση μεταξύ ζωής και θανάτου. Οι σοβιετικοί θα στείλουν τον μικρό σε ένα ορφανοτροφείο (η αδερφή του ήταν θύμα κανιβαλισμού από τη μεριά των Λιθουανών), και εκεί θα τον ανακαλύψει ένας θείος του ζωγράφος, ο οποίος θα καταφέρει να τον πάρει μαζί του στο Παρίσι. Στο Παρίσι, θα σπουδάσει ιατρική και θα γνωρίσει τον έρωτα στο πρόσωπο της θείας του, της Λαίδη Μουρασάκι, αλλά άνθρωπος δεν θα ξαναγίνει ποτέ. Ο Λέκτερ θα εκδικηθεί τους δολοφόνους της αδερφής του - αφού και αυτοί είχαν καταφύγει στην Γαλλία. Αν και θα συλληφθεί από την αστυνομία, η έλλειψη αποδείξεων και το γεγονός ότι σκότωσε εγκληματίες πολέμου, δεν θα τον οδηγήσουν στην φυλακή, αλλά στις Η.Π.Α., όπου και θα εργαστεί στο νοσοκομείο Τζων Χόπκινς του Μέριλαντ.

Εξωτερικοί σύνδεσμοι
 Ανάλυση και κριτική του βιβλίου http://www.protoporia.gr/chanimpal-to-xypnima-toy-kakoy-p-289940.html
 «Το τέλος του Χάνιμπαλ», άρθρο για την εμπορική αποτυχία βιβλίου και ταινίας στο http://ew.com/article/2007/02/16/hannibal-lecter-meets-his-end/

Παραπομπές

Μυθιστορήματα του Τόμας Χάρις
Φρειδερίκος Β΄ της Κολωνίας

Ο Φρειδερίκος Β΄, γερμ. Friedrich II (1120-15 Δεκεμβρίου 1158) από τον Οίκο του Μπεργκ ήταν αρχιεπίσκοπος της Κολωνίας (1156-58).

Βιογραφία
Ήταν ο τέταρτος γιος του Αδόλφου Δ΄ κόμη του Μπεργκ και της Ίρμγκαρτ, κόρης του Ένγκελμπερτ φον Σβάρτσενμπεργκ. Ήταν ανιψιός του Μπρούνο Β΄ (1131-37) και αδελφός του Μπρούνο Γ΄ (1191-93) αρχιεπισκόπων της Κολωνίας.

Το 1150 εξελέγη επίσκοπος της Ουτρέχτης, αλλά την εκλογή δεν ενέκρινε ο Κορράδος Γ΄ των Χοενστάουφεν της Γερμανίας και έτσι δεν επιβεβαιώθηκε ποτέ. Το 1156 ο Σύλλογος του καθεδρικού της Κολωνίας εξέλεξε τον Γκέρχαρτ φον Μπονν, ενώ ο πρύτανης (domherren) τον Φρειδερίκο φον Μπεργκ. Για τη διχογνωμία ζητήθηκε από τον Φρειδερίκο Α΄ (ανιψιό του Κορράδου Α΄) να αποφασίσει, ο οποίος ενέκρινε τον Φρειδερίκο, τον περιέβαλε με τα διάσημα του αξιώματός του και τον  έστειλε γρήγορα στη Ρώμη για τη χειροτονία. Ο πάπας Αδριανός Δ΄ επιβεβαίωσε τη θέση του.

Με την ευγένειά του και τη φιλικότητά του κέρδισε την καρδιά πολλών και έμεινε στην ιστορία ως ένας ξεχωριστός άνδρας. Η Βίβλος Τεθνεώτων του Ξάντεν τον περιγράφει ως πρίγκιπα του υψηλότατου ανθρωπισμού. Έμεινε πάντα πιστός στον βασιλιά και τον συνόδευσε στην 2η εκστρατεία του στην Ιταλία. Στην Παβία έπεσε από το άλογό του· το δυστύχημα ήταν μοιραίο. Τάφηκε στο Άλτενμπουργκ.

Πηγές
 Friedrich Wilhelm Oediger: Geschichte des Erzbistums Köln. Band 1: Das Bistum Köln von den Anfängen bis zum Ende des 12. Jahrhunderts. 2. Auflage. Bachemn, Köln 1972, ISBN 3-7616-0158-1.
 Stefan Burkhardt: Mit Stab und Schwert. Bilder, Träger und Funktionen erzbischöflicher Herrschaft zur Zeit Kaiser Friedrich Barbarossas. Die Erzbistümer Köln und Mainz im Vergleich, Thorbecke, Stuttgart 2008, S. 35.

Οίκος του Μπεργκ
Επίσκοποι του 12ου αιώνα
Έμπερχαρντ Α΄ του Μπεργκ-Άλτενα

Ο Έμπερχαρντ Α΄, γερμ. Eberhard I (1140 - 23 Ιανουαρίου 1180) από τον Οίκο του Μπεργκ ήταν κόμης του Μπεργκ-Άλτενα (1161-80). Είναι ο ιδρυτής κλάδου, που αργότερα ονομάστηκε Λίμπουργκ-Στίρουμ.

Βιογραφία
Ήταν ο τρίτος γιος του Αδόλφου Δ΄, κόμη του Μπεργκ και της Ίρμγκαρτ, κόρης του Ένγκελμπερτ του Σβάρτσενμπεργκ.

Το 1161 τον πατέρα του διαδέχθηκε ο μεγαλύτερος αδελφός του Ένγκελμπερτ Α΄ ως κόμης στο μεγαλύτερο μέρος του Μπεργκ και ο Έμπερχαρντ Α΄ έλαβε το ανατολικό μέρος του Μπεργκ, όπου ο πατέρας του είχε κτίσει το κάστρο Άλτενα. Ονομάστηκε κόμης του Μπεργκ-Άλτενα.

Το 1180 απεβίωσε ο Έμπερχαρντ Α΄ και τον διαδέχθηκαν οι δύο γιοί του: ο Άρνολντ έλαβε το Ίζενμπουργκ και ο Φρειδερίκος Α΄ την Άλτενα. Όταν ο γιος του Άρνολτ, Φρειδερίκος θεωρήθηκε ότι φόνευσε τον Ένγκελμπερτ Β΄, αρχιεπίσκοπο της Κολωνίας, του αφαιρέθηκε το Ίζενμπουργκ. Ο γιος του Φρειδερίκου, Ντίτριχ Α΄, ανασύστησε την κομητεία του πατέρα του, έκτισε τον πύργο Λίμπουργκ και ο κλάδος συνεχίστηκε με το όνομα Λίμπουργκ-Στίρουμ. Το Ίζεμπουργκ δόθηκε στον Φρειδερίκο Α΄, που έφτιαξε την κομητεία του Λα Μαρκ και έγινε ο ιδρυτής του ομώνυμου κλάδου.

Οικογένεια
Νυμφεύτηκε την Αδελαΐδα των Κούικ, κόρη του Χάινριχ Α΄, κόμη του Άρνσμπεργκ και είχε τέκνα:
 Όντα 1165-1224, παντρεύτηκε τον Σίμωνα, κόμη του Τέκλενμπουργκ
 Άρνολντ 1166-1209, κόμης του Ίζενμπεργκ
 Αδόλφος π. 1157-1220, αρχιεπίσκοπος της Κολωνίας
 Φρειδερίκος Α΄ 1173-1198, κόμης του Λα Μαρκ, ιδρυτής του κλάδου του Λα Μαρκ

Αναφορές σε Λογοτεχνικές Πηγές
 Genealogische Handbuch des Adels, Gräfliche Häuser A Band II, 1955;
 W. Gf v. Limburg Stirum, "Stamtafel der Graven van Limburg Stirum", 's Gravenhage 1878;
 A.M.H.J. Stokvis, "Manuel d'Histoire, de Genealogie et de Chronologie de tous les États du Globe", Tome III, Leiden 1890-93;
 W. K. Prins v. Isenburg, "Stammtafeln zur Geschichte der Europaischen Staaten", 2. Aufl., Marburg/Lahn, 1953.

Οίκος του Μπεργκ
Φρειδερίκος Α΄ του Μπεργκ-Άλτενα

Ο Φρειδερίκος Α΄, γερμ. Friedrich I (1173 - 1198) από τον Οίκο του Μπεργκ ήταν κόμης του Μπεργκ-Άλτενα και μετά του Λα Μαρκ (1180-98).

Βιογραφία
Ήταν ο τρίτος γιος του Έμπερχαρντ Α΄, κόμη του Μπεργκ-Άλτενα και της Αδελαΐδας των Κούικ, κόρης του Ερρίκου Α΄, κόμη του Άρνσμπεργκ. Είναι ο ιδρυτής ιδιαίτερου κλάδου, που από τον γιο του ονομάστηκε Οίκος του Λα Μαρκ.

Το 1180 απεβίωσε ο πατέρας του και ο πρωτότοκος αδελφός του έλαβε το βορειοδυτικό μέρος της κομητείας με το όνομα Ίζενμπεργκ, ενώ ο Φρειδερίκος Α΄ το νοτιοανατολικό με το κάστρο Άλτενα.

Το 1198 απεβίωσε και τον διαδέχθηκε ο πρωτότοκος γιος του Αδόλφος Α΄. Το 1225 ο εξάδελφος του Αδόλφου Α΄, Φρειδερίκος, κόμης του Ίζενμπουργκ, ήταν ύποπτος για τον φόνο του Ένγκελμπερτ Α΄, αρχιεπισκόπου της Κολωνίας· του αφαιρέθηκε το Ίζενμπουργκ και δόθηκε στον Αδόλφο Α΄, ο οποίος έφτιαξε έτσι την κομητεία του Λα Μαρκ. Ο κλάδος που ίδρυσε ο πατέρας του ονομάστηκε του Λα Μαρκ.

Οικογένεια
Νυμφεύτηκε την Αλβεράντις, κόρη του Ράινερ του Κρίκενμπεκ-Μίλενντονκ και είχε τέκνα:
 Αδόλφος Α΄ π. 1194-1249
 Φρειδερίκος, άκμασε το 1199

Αναφορά σε Λογοτεχνικές Πηγές
 Genealogische Handbuch des Adels, Gräfliche Häuser A Band II, 1955;
 W. Gf v. Limburg Stirum, "Stamtafel der Graven van Limburg Stirum", 's Gravenhage 1878;
 A.M.H.J. Stokvis, "Manuel d'Histoire, de Genealogie et de Chronologie de tous les États du Globe", Tome III, Leiden 1890-93;
 W. K. Prins v. Isenburg, "Stammtafeln zur Geschichte der Europaischen Staaten", 2. Aufl., Marburg/Lahn, 1953.

Οίκος του Μπεργκ
Κτιστάδες Άρτας

Οι Κτιστάδες είναι μικρός ορεινός οικισμός του Νομού Άρτας, αποτελεί έδρα της ομώνυμης τοπικής κοινότητας, και σύμφωνα με το «Πρόγραμμα Καλλικράτης» από 1/1/2011 ανήκει στο Δήμο Κεντρικών Τζουμέρκων. Την περίοδο 1997-2010, βάσει του «Σχεδίου Καποδίστριας», ανήκε στον πρώην Δήμο Αγνάντων ως έδρα του ομώνυμου πρώην δημοτικού διαμερίσματος.

Παλιότερα ονομαζόταν Κουσοβίστα, ονομασία που άλλαξε στην σημερινή με το ΦΕΚ 76Α της 02/05/1927, όπως και αυτή της κοινότητας.

Τοποθεσία
Το χωριό είναι χτισμένο σε υψόμετρο 706 μέτρων περίπου στις βορειοδυτικές υπώρειες των Τζουμέρκων. Εγγύς του βρίσκονται τα χωριά Άγναντα Άρτας, Μελισσουργοί Άρτας, Πράμαντα Ιωαννίνων, Τσόπελα Ιωαννίνων και Ραφταναίοι Ιωαννίνων. Απέχει 46 χλμ. από το Βουργαρέλι, έδρα του Δήμου Κεντρικών Τζουμέρκων, 60 χλμ. από την Άρτα και 53,5 χλμ. από τα Ιωάννινα.

Δημογραφική εξέλιξη
Η δημογραφική εξέλιξη του οικισμού στον 21ο αιώνα είναι η εξής:

Παραπομπές και υποσημειώσεις

Πηγές
 Αποτελέσματα της Απογραφής Πληθυσμού-Κατοικιών 2011 που αφορούν στο Μόνιμο Πληθυσμό της Χώρας, Εφημερίδα της Κυβερνήσεως της Ελληνικής Δημοκρατίας, τχ. 2ο, φ. 3465 (28 Δεκεμβρίου 2012).
 Ε.Σ.Υ.Ε. - Μόνιμος Πληθυσμός της Ελλάδος. Απογραφή 2001, Αθήνα 2004. ISBN 960-86704-8-9.

Εξωτερικοί σύνδεσμοι
 Οι Κτιστάδες στον χάρτη. topoguide.gr. Ανακτήθηκε: 19/12/2017.
 Ε.Ε.Τ.Α.Α. - Διοικητικές μεταβολές Κτιστάδων Άρτας. eetaa.gr. Ανακτήθηκε: 19/12/2017.
 Ε.Ε.Τ.Α.Α. - Διοικητικές μεταβολές Κοινότητας Κτιστάδων Άρτας, eetaa.gr. Ανακτήθηκε: 19/12/2017.
 Πανδέκτης: Μετονομασίες των Οικισμών της Ελλάδας - Κουσοβίστα-Κτιστάδες. pandektis.ekt.gr. Ανακτήθηκε: 19/12/2017.

Χωριά του νομού Άρτας
Δήμος Κεντρικών Τζουμέρκων
Δήμος Αγνάντων
Επαρχία Ουτσαλίνσκι

Η επαρχία Ουτσαλίνσκι (ρωσικά: Учали́нский райо́н, μπασκιρικά: Учалы районы) είναι μια διοικητική και δημοτική επαρχία (ραγιόν), μία από τις πενήντα τέσσερις στην Δημοκρατία του Μπασκορτοστάν στην Ρωσία. Αυτη η επαρχία βρίσκεται στα ανατολικά της δημοκρατίας στα σύνορα με την Περιφέρεια Τσελιάμπινσκ στα βόρεια, ανατολικά και νότια, με την επαρχία Αμπζελιλόφσκι στα νότια και με την επαρχία Μπελορέτσκι στα δυτικά. Η έκταση της επαρχίας είναι 4.510 τ.χλμ. Το διοικητικό κέντρο είναι του Ουτσάλι (το οποίο δεν ανήκει διοικητικά στην επαρχία). Στην απογραφή του 2010, ο συνολικός πληθυσμός της επαρχίας ήταν 35,480 κάτοικοι.

Ιστορία 
Η επαρχία ιδρύθηκε το 1930.

Διοικητικές και δημοτικής κατάστασης 
Εντός του πλαισίου των διοικητικών διαιρέσεων, η επαρχία Ουτσαλίνσκι είναι μια από τις πενήντα τέσσερις στην Δημοκρατία του Μπασκορτοστάν. Χωρίζεται σε δεκαοκτώ σελσοβέτ, που αποτελείται από ογδόντα επτά αγροτικές περιοχές. Η πόλη του Ουτσάλι εξυπηρετεί ως διοικητικό κέντρο, παρά το γεγονός ότι ενσωματώνεται ξεχωριστά ως πόλη δημοκρατικής σημασίας—διοικητική μονάδα με κατάσταση ίση με αυτή των επαρχιών.

Ως δημοτική διαίρεση, η επαρχία ενσωματώνεται ως Δημοτικό Διαμέρισμα Ουτσαλίνσκι, με την πόλη  δημοκρατίας σημασία του Ουτσάλι να έχει ενσωματωθεί στον Αστικό Οικισμό Ουτσάλι. Τα δεκαοκτώ σελσοβέτ ενσωματώνονται ως δεκαοκτώ αγροτικοί οικισμοί εντός του δημοτικού διαμερίσματος. Επίσης η πόλη του Ουτσάλι χρησιμεύει ως το διοικητικό κέντρο του δημοτικού διαμερίσματος.

Δημογραφικά στοιχεία 
Όσον αφορά την εθνοτική σύνθεση, στην απογραφή του 2010, το 64.3% του πληθυσμού ήταν Μπασκίρ, το 15.9% ήταν Τάταροι και το 18,2% ήταν Ρώσοι, και το υπόλοιπο 1.6% άνηκαν σε άλλες εθνικότητες.

Παραπομπές

Πηγές 
 №ВС-22/15 24 декабря 1993 г. "Конституция Республики Башкортостан", в ред. Закона №57-з от 4 марта 2014 г. "О внесении изменений и дополнений в Конституцию Республики Башкортостан". Опубликован: "Ведомости Верховного Совета и Правительства Республики Башкортостан", №4-22, ст.146, 1994.
Επαρχίες της Δημοκρατίας του Μπασκορτοστάν
Deutschland 83

Το Deutschland 83 ή Deutschland83 είναι γερμανική τηλεοπτική σειρά που προβλήθηκε το 2015 και ολοκληρώθηκε σε 8 επεισόδια. 

Η ιστορία τοποθετείται στο 1983 και επικεντρώνεται στον αξιωματικό της Λαοκρατικής Δημοκρατίας της Γερμανίας, Μάρτιν Ράουχ, τον οποίο στέλνει η Στάζι σε ειδική αποστολή στη Δυτική Γερμανία και συγκεκριμένα στην Bundeswehr. Στη σειρά παρουσιάζεται η ένταση μεταξύ Δυτικής και Ανατολικής Γερμανίας, καθώς και ο φόβος για τη διεξαγωγή Τρίτου Παγκοσμίου Πολέμου.

Η σειρά είχε επιτυχία και προβλήθηκε και εκτός Γερμανίας. Κέρδισε πολλά βραβεία, μεταξύ αυτών το Διεθνές Βραβείο Emmy, τη Χρυσή Κάμερα και το βραβείο Grimme.

Έχουν ανακοινωθεί οι συνέχειες της σειράς, το Deutschland 86 και το Deutschland 89.

Ηθοποιοί και χαρακτήρες
Γιόνας Νάι ως Μάρτιν Ράουχ/Μόριτς Σταμ
Μαρία Σράντερ ως Λενόρα Ράουχ
Ούλριχ Νέτεν ως Βόλφγκανγκ Έντελ
Ζιλβέστερ Γκροτ ως Βάλτερ Σβέπενστετε
Σόνια Γκέρχαρντ ως Ανέτε Σνάιντερ
Λούντβιχ Τρέπτε ως Αλεξάντερ Έντελ
Αλεξάντερ Μπέιερ ως Τομπίας Τίσμπιρ
Καρίνα Βίζε ως Ίνγκριντ Ράουχ
Λίζα Τομασέφσκι ως Ιβόνε Έντελ
Γενς Αλμπίνους ως Χένρικ Μάιερ

Παραπομπές

Εξωτερικοί σύνδεσμοι
 Επίσημη ιστοσελίδα 
 

Γερμανικές τηλεοπτικές σειρές
Κατασκοπικές τηλεοπτικές σειρές
Ιστορικές τηλεοπτικές σειρές